Anak Perjanjian Syaitan

Anak Perjanjian Syaitan merupakan filem seram Malaysia 2019 arahan Helmi Yusof. Ia ditayangkan pada 24 Oktober 2019.

Sinopsis
Zaidi adalah seorang guru, yang mana ibunya seorang janda kaya yang inginkan cucu sendiri dan sering memberi tekanan kepadanya untuk berkahwin lagi kerana dia dan isterinya, Azlinda, tidak mempunyai zuriat walaupun sudah bertahun-tahun mendirikan rumah tangga. Azlina sering dicemuh oleh ibu mertuanya kerana perkara itu. Penat dengan bebelan ibunya, Zaidi meminta untuk bertukar tempat kerja dan rupa-rupanya tempat itu adalah kampung kelahiran arwah bapanya. Pasangan itu tinggal di sebuah rumah milik nenek Zaidi yang terletak di sebuah kawasan terpencil. Rumah menakutkan itu tidak diduduki selama lima tahun dan hanya dijaga oleh seorang pekebun bernama Pak Man. Di sana, Azlina mula mendengar suara bayi dan kanak-kanak bermain. Dia kemudian mendapat tahu dia telah hamil. Walau bagaimanapun, dia masih sering diganggu oleh suara tersebut dan mimpi aneh.

Pelakon

Pelakon utama
 Nadzmi Adhwa sebagai Cikgu Zaidi
 Chacha Maembong sebagai Azlina

Pelakon pembantu
 Jasmin Hamid sebagai Puan Rahmah
 Sahronizam Noor sebagai Pak Man 
 Roslan Salleh sebagai Pak Leman 
 Nur Atikah Suhaimi sebagai Ustazah Hasmiza
 Badrul Muhayat sebagai Suami Puan Rahmah 
 Maria Wati sebagai Nenek Kebayan 
 Z. Zamri sebagai Bomoh Said
 Azlan Komeng sebagai Ustaz Aznan

Penampilan khas
 Wan Sharmila sebagai Doktor

Rujukan

Pautan luar
Anak Perjanjian Syaitan di Cinema.com.my

Filem seram Malaysia
Filem Malaysia tahun 2019